Eirik Kristoffersen

Eirik Johan Kristoffersen (født 1969) er en norsk general som 17. august 2020 tiltrådte som Norges forsvarssjef.

Kristoffersen er den første forsvarssjefen med tidligere kamperfaring siden andre verdenskrig. For sin innsats i Afghanistan har han blitt dekorert med Krigskorset med sverd, den høyest rangerte militære utmerkelsen i Norge.

 Karriere  
Kristoffersen startet i 1988 sin karriere i Forsvaret ved Ingeniørvåpenets befalsskole. Etter utdannelsen tjenestegjorde han ved Ingeniørbataljonen i Brigade Nord, og hadde siden flere stillinger i Fjernoppklaringseskadronen. I 1999 tok han over som eskadronsjef for avdelingen.

I 2000 begynte han i Forsvarets spesialkommando/Hærens jegerkommando (FSK/HJK). Kristoffersen har tjenestegjort i Afghanistan i flere perioder, første gang i 2002 i Operasjon Anaconda. I 2003 og 2005 var han eskadronsjef, og i 2008 og 2009 tjenestegjorde han som operasjonsoffiser.

Kristoffersen var først nestkommanderende (2008–2010) og deretter sjef (2010–2014) for FSK/HJK. Da han i 2014 ble nestkommanderende i Forsvarets spesialstyrker, ble han etterfulgt av sin bror Frode Arnfinn Kristoffersen i sjef FSK/HJK-jobben.«Spesialstyrke-sjef får krigskorset», VG-nett, 8. april 2011. I 2014 fikk han Forsvarets likestillingspris for arbeidet med å rekruttere kvinner til Forsvarets spesialkommando.

I november 2017 overtok han jobben som sjef Heimevernet, og i august 2019 ble han utnevnt til sjef Hæren.

Kristoffersen ble i statsråd 12. mai 2020 forfremmet fra generalmajor til general, og samtidig utnevnt til forsvarssjef. Han etterfulgte Haakon Bruun-Hanssen 17. august 2020.Norge har fått ny forsvarssjef - regjeringen.no 17. august 2020]

 Utmerkelser 
 Ordener, dekorasjoner og medaljer 
Kristoffersen er en av de høyest dekorerte soldatene i aktiv tjeneste i Norge.  

Han er tildelt følgende dekorasjoner: 

 Krigskorset med sverd – overrekkelsen fant sted under en seremoni på Akershus festning 8. mai 2011. Under samme seremoni ble den samme medaljen også tildelt Trond André Bolle (post mortem) og Jørg Lian.
 Forsvarets hederskors
 Heimevernets fortjenstmedalje
 Forsvarsmedaljen med laurbærgren
 Forsvarsmedaljen med to stjerner
 Forsvarets innsatsmedalje med rosett, konvertert fra Forsvarets medalje for internasjonale operasjoner med laurbærgren i gull
 Forsvarets medalje for internasjonale operasjoner med stjerne
 Forsvarets operasjonsmedalje for Afghanistan med romertall Ⅴ
 Hærens vernedyktighetsmedalje med tre stjerner
 Kommandør av Æreslegionen
 Den ukrainske fortjenstorden, tredje klasse
 UNIFIL-medaljen
 NATO-medaljen for ISAF med 2-tall
 Det frivillige Skyttervesens hederstegn
 Brigadeveteranforbundets hederstegn
 Hjemmeværnets fortjensttegn
 Hemvärnets kungliga förtjänstmedalj i gull
 Det tyske Forbundsforvarets æreskors i gull
 Latviske spesialstyrkers æresmedalje, tredje grad
 Nord-Makedonske hærens merke for partnerskap, koordinering og samarbeid i gull
 Det militære fortjenstkorset (Ukraina)
 Forsvarets medalje for skyting med tre stjerner
 Forsvarets medalje for feltsport med laurbærgren
 KNBLO-medaljen
 Navy Presidential Unit Citation

+

 Andre utmerkelser 
 2014: Forsvarets likestillingspris
 2015: Order of Saint Maurice – Peregrinus; denne ordenen tildeles av National Infantry Association og Chief of Infantry i USA
 2019: U.S. Army War College International Fellows Hall of Fame

 Bibliografi 



 Referanser 

 Eksterne lenker 
 CV Eirik Kristoffersen
 «En lagspiller får Norges høyeste utmerkelse», Intervju med NRK Nordland

Kategori:Generaler i Hæren (Norge)
Kategori:Norges forsvarssjefer
Kategori:Krigskorset
Kategori:Personer fra Narvik kommune
Kategori:Æreslegionen
Kategori:Ehrenzeichen der Bundeswehr